Part útil de la Bíblia

(Opinió i càlcul personal)

Antic testament

Llibre d’Isaïes (3 autors): 90 p. / **unes 45 útils**

(Comentari: en la seva època, s. VIII aC, Israel estava en guerres, com quasi sempre, contra qualsevol país veí, i alguns profetes, que també s’hi sentien implicats, solíen tenir opinions sobre els “enemics” del país molt poc “cristianes”. Per això és aconsellable fer una partió general de les pàgines, seleccionant les útils, com a solució “aproximativa”. Similar és el cas de Jeremies, i en canvi, no pas els d’Amòs i de Miquees.)

Jeremies: 85 p. / **unes 40 útils**

Amós: **10 pàg**

Miquees: **8 pàg**

Proverbis: **unes 50 pàg**

(També aquí se’n podrien dir coses, però és molt més difuminat.)

Siràcida: 90 p. / posem **unes 50 útils**.

(És un llibre de molt bons consells a la joventut, però asseguraríem que molts d’ells ho són, sobretot, per a la joventut de “casa bona”.)

Deuteronomi: **45 pàg (menys 1)**

 Considerant que Israel tenia dos llibres de lleis, Levític (més oficial, de Jerusalem), i Deuteronomi (més d’oposició, de la zona rural de Siquem), acceptem el Deuteronomi i sacrifiquem el Levític. És una manera d’agafar una meitat del conjunt. Ara bé: inevitablement, cal descomptar-li la pàgina del seu capítol 20, que mereix una consideració de supersatànica (sobretot els versets 10-20).

Desestimem la major part del Pentateuc (excepte l’esmentat Deuteronomi), ja que és un enorme conjunt de mites falsos. També desestimem la part dels “profetes” que l’Església encara accepta. També els suposats “llibres històrics” (els dos llibres dels Reis, les Cròniques, els llibres d’Esdres i Nehemies, els Macabeus, i altres). I així mateix, no considerem interessants les aventures guerreres del rei David i companyia, com i tampoc els llibres Josuè i Jutges.

Salms: tots són bons, uns més que altres. Però per fer la Bíblia una mica menys llarga, reduïm els 150 salms a 100.

Així, doncs, **unes 100 pàg.** De les 160.

Cohèlet (antigament anomenat Eclesiastès) és un llibre pessimista i inconformista amb la vida que Déu ens ha donat, perquè els injustos triomfen sobre els justos, i la vida és massa curta. **12 p. totes útils**.

Però no pas el llibre, també inconformista, de Job, que, a més a més, és mentider.

Càntic dels càntics: **unes 10 p.**

Rut: **unes 10 p**.

Judit: **unes 20 p**.

Tobies: **unes 20 p.**

(Es tracta d’un preciós poema d’amor i de tres bones novel·les didàctiques.)

Nou testament

Els 4 Evangelis, de Mateu, Marc, Lluc i Joan: unes 200 p .

**Totes 200 útils**

Fets dels apòstols: unes 50 p. Però se li ha de llevar els capítols 2, 3, 4 i 5, unes 8 p. Per la parafernàlia inventada de les llengües de foc, la mentida que per ser cristià només calgui batejar-se, i la mort, en estranyes circumstàcies, d’Ananies i la seva muller.

**Unes 42 p. útils.**

Apòstol Pau: No és pas acceptable tot lo que diu, però de les seves 150 p, n’acceptem **unes 120**.

Carta de Jaume: **6 p, molt útils**.

Cartes de diversos apòstols: 30 p. Totes **30 útils**.

Llibre de l’Apocalipsi, també desestimat, pel caràcter tremendista de la narració.

TOTAL

Pàgines del total de textos, unes 2.130.

Pàgines acceptades com a bones, **unes 812**.

Ens sembla que de les pàgines que té la Bíblia,

serien acceptables (no pas com a Paraula de Déu, res d’això,

sinó “acceptables” des dels punts de vista cristià i humanista) poc més de 800 pàgines, proporció una mica superior a una tercera part del total del llibre.

PagèsFerret

Escriptors